CELEX: 32016R0330
Language: sl
Date: 2016-03-08 00:00:00
Title: Izvedbena uredba Komisije (EU) 2016/330 z dne 8. marca 2016 o opustitvi tarifnih preferencialov za nekatere države upravičenke do GSP v zvezi z nekaterimi oddelki GSP v skladu z Uredbo (EU) št. 978/2012 o uporabi sheme splošnih tarifnih preferencialov za obdobje 2017–2019

9.3.2016   
            
            
               SL
            
            
               Uradni list Evropske unije
            
            
               L 62/9
            
         IZVEDBENA UREDBA KOMISIJE (EU) 2016/330
   z dne 8. marca 2016
   o opustitvi tarifnih preferencialov za nekatere države upravičenke do GSP v zvezi z nekaterimi oddelki GSP v skladu z Uredbo (EU) št. 978/2012 o uporabi sheme splošnih tarifnih preferencialov za obdobje 2017–2019
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (1) ter zlasti člena 8(3) Uredbe,
   ob upoštevanju naslednjega:
   
               (1)
            
            
               V skladu s členom 8(1) Uredbe (EU) št. 978/2012 se tarifni preferenciali v okviru splošnega režima splošne sheme preferencialov (GSP) za izdelke iz oddelka GSP s poreklom iz države upravičenke do GSP opustijo, kadar povprečna vrednost uvoza takih izdelkov iz te države upravičenke do GSP v Unijo tri zaporedna leta presega prage, navedene v Prilogi VI k navedeni uredbi.
            
         
               (2)
            
            
               V skladu s členom 8(2) Uredbe (EU) št. 978/2012 in na podlagi trgovinske statistike za koledarska leta 2009–2011 je bil z Izvedbeno uredbo Komisije (EU) št. 1213/2012 (2) določen seznam oddelkov izdelkov, pri katerih so bili tarifni preferenciali opuščeni od 1. januarja 2014 do 31. decembra 2016.
            
         
               (3)
            
            
               V skladu s členom 8(3) Uredbe (EU) št. 978/2012 bi morala Komisija vsaka tri leta pregledati ta seznam z izvedbenim aktom, da bi opustila ali ponovno vzpostavila tarifne preferenciale. Revidirani seznam bi moral veljati tri leta, in sicer od 1. januarja 2017. Seznam temelji na trgovinski statistiki za koledarska leta 2012–2014, kot je bila na voljo 1. septembra 2015, in upošteva uvoz iz držav upravičenk do GSP iz Priloge II k Uredbi (EU) št. 978/2012, kot je veljala na navedeni datum. Vendar vrednost uvoza iz držav upravičenk do GSP, ki od 1. januarja 2017 več ne uživajo ugodnosti tarifnih preferencialov iz točke (b) člena 4(1) Uredbe (EU) št. 978/2012, ni upoštevana.
            
         
               (4)
            
            
               Ukrepi iz te uredbe so v skladu z mnenjem Odbora za splošne preferenciale –
            
         SPREJELA NASLEDNJO UREDBO:
   Člen 1
   Seznam izdelkov iz oddelkov GSP, za katere se opustijo tarifni preferenciali iz člena 7 Uredbe (EU) št. 978/2012 v zvezi z zadevnimi državami upravičenkami do GSP, je določen v Prilogi k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2017 do 31. decembra 2019.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. marca 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 303, 31.10.2012, str. 1.
   
      (2)  Izvedbena uredba Komisije (EU) št. 1213/2012 z dne 17. decembra 2012 o opustitvi tarifnih preferencialov za nekatere države upravičenke do GSP v zvezi z nekaterimi oddelki GSP v skladu z Uredbo (EU) št. 978/2012 Evropskega parlamenta in Sveta o uporabi sheme splošnih tarifnih preferencialov (UL L 348, 18.12.2012, str. 11).
   
      PRILOGA
      Seznam oddelkov GSP, za katere se opustijo tarifni preferenciali iz člena 7 Uredbe (EU) št. 978/2012 v zvezi z zadevno državo upravičenko do GSP
      
         
            Stolpec A
         : ime države
      
         
            Stolpec B
         : oddelek GSP (člen 2(j) uredbe GSP)
      
         
            Stolpec C
         : opis
      
                  A
               
               
                  B
               
               
                  C
               
            
                  Indija
               
               
                  S-5
               
               
                  Mineralni proizvodi
               
            
                  S-6a
               
               
                  Anorganske in organske kemikalije
               
            
                  S-11a
               
               
                  Tekstil
               
            
                  S-14
               
               
                  Biseri in plemenite kovine
               
            
                  S-15a
               
               
                  Železo, jeklo ter izdelki iz železa in jekla
               
            
                  S-15b
               
               
                  Navadne kovine (razen železa in jekla), izdelki iz navadnih kovin (razen izdelkov iz železa in jekla)
               
            
                  S-17b
               
               
                  Motorna vozila, kolesa, zrakoplovi, vesoljska vozila, ladje in čolni
               
            
                  Indonezija
               
               
                  S-1a
               
               
                  Žive živali in živalski izdelki, razen rib
               
            
                  S-3
               
               
                  Živalska ali rastlinska olja, maščobe in voski
               
            
                  Kenija
               
               
                  S-2a
               
               
                  Žive rastline in cvetličarski izdelki
               
            
                  Ukrajina
               
               
                  S-17a
               
               
                  Železniška in tramvajska vozila in izdelki
               
            
                  S-3
               
               
                  Živalska ali rastlinska olja, maščobe in voski